**חלק ראשון - אילו דברים חשובים בליווי בזמן מלחמה?**

**חלק א'- הסבר+ דיון בשאלה (40 דק')**

חלק זה יועבר בשילוב מצגת.

שקף 2- לאחר שנקריא את מטרת הליווי. נשאל: האם קשר הליווי השתנה בתקופה האחרונה? אם כן, באיזה אופן?

שקף 3- המשתתפים/ות יתחלקו לזוגות וידונו על התשובות לשאלות שמופיעות בשקף זה ביחס לשבט אחד נבחר (עדיפות לשבט המאתגר ביותר כרגע).

שקף 4- נציג למשתתפים/ות את המתחים שיוכלו לפגוש במסגרת הליווי. אם יש זמן ניתן לבקש מהם/ן למקם לעצמם/ן מרכזים/ות שונים או התנהגויות שונות על הציר.

שקף 5- לפני הצגת שקף זה נשאל: במה הליווי מתמקד עכשיו? האם יש פער בין מה שהייתם/ן רוצים/ות להתמקד בו לבין מה שאתם/ן מתמקדים/ות בו בפועל? לאחר הצגת השקף נשאל: מה מבין הנושאים מאתגר יותר לעיסוק עכשיו? לאילו נושאים יש הזדמנויות שאפשר לפתח?

שקף 6- חזרה ל"נמלה והציפור" והבנת תפיסת הליווי דרכם. נשאל: איזה מלווים/ות אנחנו מצליחים/ות להיות יותר היום- הנמלה או הציפור/ הנמלה עם הכנפיים?

שקף 7- נציג למשתתפים/ות את הסיבה שלשמה אנו שואפים/ות לייצר שיגרת חינוך- הגברת החוסן.

**חלק ב'- התבוננות**

כל משתתף/ת יקבל דף חשיבה ויסמן לכל שאלה המופיעה בדף את המרג שהוא מרגיש/ה ביחס לשאלה הזו.

בתום הזמן נאפשר למי שרוצה לשתף.

**חלק ג'- חשיבה משותפת**

המשתתפים/ות יתחלקו לפי הנהגות. נבקש מכל הנהגה לחשוב יחד, בהתאם לדברים שסימנו בדף בחלק הקודם-אילו דברים צריכים להופיע בתלת 2. בשלב השני נבקש מהם/ן לחלק את הדברים שצריכים להופיע בתלת לישיבות מרכזים/ות ולליווים אישיים.

**חלק שני - מרחב פתוח**

נבקש מהמשתתפים/ות להעלות נושאים שהם רוצים להיוועץ עליהם. לאחר מכן נחבר לקבוצות קטנות את מי שמעוניין לדון על הנושא. מי שהעלה את הנושא הוא/ היא מוביל/ת הדיון והשאר משתתפים/ות.

מהלך היוועצות עמיתים/ות:

5 דק' ראשונות- רק מעלה הדילמה מדבר/ת.

5 דק'- סבב שאלות של המשתתפים/ות.

5 דק'- רק מעלה הדילמה עונה על השאלות.

10 דק'- סבב הצעות.

**הודעות:**

* **אסיפת שכב"ג**- למלא את טבלת השליטה, לקרוא את המייל בעיון ולפנות לצוות פיתוח תוכן והדרכה במידה ויש צורך. לשים לב שיש מישהו מהמטה שמשובץ להיות איתם/ן- יש ליצור איתו קשר ולהיעזר בו/ה.
* **מועצת תנועה**- לעקוב על קבלת המייל ולוודא שיש נציג/ה מצוות הנהגה שמתעסק/ת בזה.
* **מסגור פעילות חינוכית**- מייל שנשלח לפני כשבועיים לבקשתכם/ן ומרכז את עיקרי הפעילות החינוכית הקרובה- אנא ודאו שקראתם/ן.
* **פתיחת מסלול 2**- לוודא שקורת.
* **חנוכה**- התאמת פעילות למצב, לא לשכוח את השכב"ג, לעבור על המייל עם ההצעות.